**Ministru kabineta rīkojuma projekta**

**„Par valstij dividendēs izmaksājamo valsts sabiedrības ar ierobežotu atbildību „Latvijas Nacionālā opera un balets” peļņas daļu” sākotnējās ietekmes novērtējuma ziņojums (anotācija)**

|  |
| --- |
|  **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par valstij dividendēs izmaksājamo valsts sabiedrības ar ierobežotu atbildību „Latvijas Nacionālā opera un balets”peļņas daļu” (turpmāk – Projekts) sagatavots saskaņā ar Likuma par budžetu un finanšu vadību 5.panta otro daļu, [Publiskas personas kapitāla daļu un kapitālsabiedrību pārvaldības likuma](http://likumi.lv/ta/id/269907-publiskas-personas-kapitala-dalu-un-kapitalsabiedribu-parvaldibas-likums) [28.panta](http://likumi.lv/ta/id/269907-publiskas-personas-kapitala-dalu-un-kapitalsabiedribu-parvaldibas-likums#p28) pirmo daļu un Ministru kabineta 2015.gada 22.decembra noteikumu Nr.806 „Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” (turpmāk – Noteikumi Nr.806) 5.punktu, kas nosaka, ka Ministru kabinets pēc valsts kapitāla daļu turētāja pamatota priekšlikuma ar Ministru kabineta rīkojumu var atļaut noteikt kapitālsabiedrības stratēģijā atšķirīgu prognozējamo dividendēs izmaksājamo peļņas daļu (procentos no prognozētās tīrās peļņas), nekā tas norādīts Noteikumu Nr.806 [3.punktā](http://likumi.lv/ta/id/278921-kartiba-kada-valsts-kapitalsabiedribas-un-publiski-privatas-kapitalsabiedribas-kuras-valsts-ir-dalibnieks-akcionars#p3) vai citos tiesību aktos. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts sabiedrība ar ierobežotu atbildību „Latvijas Nacionālā opera un balets” (turpmāk – kapitālsabiedrība) ir valsts kapitālsabiedrība, kurā 100% kapitāla daļu turētāja ir Kultūras ministrija.Stratēģijas projektā „Valsts sabiedrības ar ierobežotu atbildību „Latvijas Nacionālā opera un balets” vidēja termiņa darbības stratēģija 2017. – 2021.gadam” norādīts, ka, tā kā kapitālsabiedrības darbības primārais mērķis nav peļņas gūšana, bet gan deleģēto valsts pārvaldes uzdevumu veikšana atbilstoši Kultūras institūciju likuma 23.panta otrajai daļai, kapitālsabiedrības ikgadējā prognozējamā dividendēs izmaksājamā peļņas daļa nepieciešams novirzīt kapitālsabiedrības tehniskās un tehnoloģiskās darbības pilnveidošanai, un konkrēti, mūzikas instrumentu iegādei un atjaunošanai. Latvijas Nacionālās operas un baleta orķestrī ir 15 mūzikas instrumentu grupas, kuru kopējā vērtība ir 381 879 *euro*. Mūzikas instrumentu skaits ir nepietiekams, arī esošo instrumentu nolietojums vairākās instrumentu grupās ir kritisks, kas dažos gadījumos pat apdraud izrāžu māksliniecisko sniegumu. Lai pilnvērtīgi nodrošinātu repertuārā plānotās izrādes un citus pasākumus, regulāri tiek nomāti vēl 65 mūzikas instrumenti. Lai garantētu nemainīgi augstu māksliniecisko kvalitāti, ir nepieciešami ieguldījumi mūzikas instrumentu bāzes nodrošināšanā.Saskaņā ar likuma „Par vidēja termiņa budžeta ietvaru 2017., 2018. un 2019.gadam” 19.panta pirmo daļu minimālo dividendēs izmaksājamo peļņas daļu par 2016., 2017. un 2018.gada pārskata gadu valsts izšķirošajā ietekmē esošām kapitālsabiedrībām (tajā skaitā netiešā izšķirošajā ietekmē esošām kapitālsabiedrībām) nosaka un aprēķina 50 procentu apmērā, bet kapitālsabiedrībām, kurās visas kapitāla daļas tieši vai pastarpināti pieder valstij, 2017.gadā (par 2016.gada pārskata gadu) nosaka un aprēķina 85 procentu apmērā, 2018.gadā (par 2017.gada pārskata gadu) – 80 procentu apmērā un 2019.gadā (par 2018.gada pārskata gadu) – 70 procentu apmērā no attiecīgās kapitālsabiedrības tīrās peļņas, ja likumā „Par vidēja termiņa budžeta ietvaru 2017., 2018. un 2019.gadam” nav noteikts citādi.Likuma „Par vidēja termiņa budžeta ietvaru 2017., 2018. un 2019.gadam” 19.panta otrā daļa nosaka, ka Ministru kabinets normatīvajos aktos noteiktajos gadījumos un kārtībā var pieņemt lēmumu par atšķirīgu dividendēs izmaksājamo minimālo peļņas daļu.Noteikumu Nr.806 5.punkts nosaka, ka Ministru kabinets pēc valsts kapitāla daļu turētāja pamatota priekšlikuma ar Ministru kabineta rīkojumu var atļaut noteikt kapitālsabiedrības stratēģijā atšķirīgu prognozējamo dividendēs izmaksājamo peļņas daļu (procentos no prognozētās tīrās peļņas), nekā tas norādīts Noteikumu Nr.806 [3.punktā](http://likumi.lv/ta/id/278921-kartiba-kada-valsts-kapitalsabiedribas-un-publiski-privatas-kapitalsabiedribas-kuras-valsts-ir-dalibnieks-akcionars#p3) vai citos tiesību aktos. Noteikumu Nr.806 6.punkts nosaka, ka valsts kapitāla daļu turētājs iesniedz Ministru kabinetā Noteikumu Nr.806 [5.punktā](http://likumi.lv/ta/id/278921-kartiba-kada-valsts-kapitalsabiedribas-un-publiski-privatas-kapitalsabiedribas-kuras-valsts-ir-dalibnieks-akcionars#p5) minēto priekšlikumu, attiecīgu Ministru kabineta rīkojuma projektu un sākotnējās ietekmes novērtējuma ziņojumu (anotāciju).Ņemot vērā kapitālsabiedrības materiāltehniskās bāzes kritisko stāvokli, finansējums, ko kapitālsabiedrība spēj piesaistīt pašu spēkiem, vidējā termiņa darbības ietvaros ir jāsaglabā kapitālsabiedrības rīcībā tās tehniskās un tehnoloģiskās darbības pilnveidošanai, lai nodrošinātu ilgtermiņa attīstību un augstvērtīgu māksliniecisko darbību, kas ir kapitālsabiedrības pamatfunkcija saskaņā ar Latvijas Nacionālās operas un baleta likumu.Ar kapitālsabiedrību, pamatojoties uz Kultūras institūciju likuma 23.panta otro daļu, 2015.gada 10.janvārī noslēgts līdzdarbības līgums Nr.5.1.-8-9 „Par atsevišķu valsts pārvaldes uzdevumu deleģēšanu kultūras jomā”, saskaņā ar kuru kapitālsabiedrība veic valsts deleģētus pārvaldes uzdevumus kultūras jomā, kuru ietvaros kapitālsabiedrības tiešie uzdevumi ietver sabiedrības vajadzībām nodrošināt un padarīt pieejamus profesionālās mākslas produktus – operas un baleta izrādes. Attiecībā uz Eiropas Savienības dalībvalstu tiesībām veikt intervences kultūras pakalpojumu tirgū dažādu atbalsta pasākumu veidā (granti, dotācijas, projektu finansējums, nodokļu atvieglojumi), kultūras pakalpojumi ir izņēmums, kas paredzēts gan Līgumā par Eiropas Savienības darbību, gan tiek plaši piemērots Eiropas Savienības dalībvalstu praksē.Līguma par Eiropas Savienības darbību 167.pants paredz, ka „Savienība veicina dalībvalstu kultūras uzplaukumu, respektējot to nacionālās un reģionālās atšķirības un vienlaikus pievēršot uzmanību kopīgajam kultūras mantojumam. (..) Rīkojoties saskaņā ar citiem Līguma noteikumiem, Savienība ņem vērā kultūras aspektus, jo īpaši, lai respektētu un veicinātu kultūru daudzveidību”. Savukārt Līguma par Eiropas Savienības darbību 107.panta 3.punkta d) apakšpunkts nosaka, ka „atbalstu, kas veicina kultūru un kultūras mantojuma saglabāšanu, ja tāds atbalsts neiespaido tirdzniecības nosacījumus un konkurenci Savienībā tiktāl, ka tas ir pretrunā kopīgām interesēm, var uzskatīt par saderīgu ar iekšējo tirgu.” Eiropas Komisijas 2013.gada 2.maija lēmuma lietā Nr.SA.34462 (programma „Kultūra”) V.daļas 68.punktā ir noteikts, ka pasākumu kopums, t.sk. arī atbalsts kapitālsabiedrībai, ir uzskatāms par valsts atbalstu tikai daļēji un tas ir saderīgs ar Līguma par Eiropas Savienības darbību 107.panta 3.punkta d) apakšpunktu – atbalstu, kas veicina kultūru un kultūras mantojuma saglabāšanu. Atbalsta shēmas darbības ilgums tika noteikts līdz 2017.gada aprīlim. 2016.gada 19.jūlijā tika pieņemts Eiropas Komisijas paziņojums par Līguma par Eiropas Savienības darbību 107.panta 1.punktā minēto valsts atbalsta jēdzienu(2016/c 262/01) (turpmāk – Paziņojums par valsts atbalsta jēdzienu), tostarp skaidrojot valsts atbalsta nosacījumu piemērošanu atsevišķu nozaru ietvaros, piemēram, kultūrai un kultūrvēsturiskā mantojuma saglabāšanai, dabas aizsardzībai. Saskaņā ar Paziņojuma par valsts atbalsta jēdzienu 33. un 34.punktā noteikto kultūras un kultūrvēsturiskā mantojuma saglabāšanas jomā ietilpst ļoti plašs mērķu un darbību loks, tostarp muzeji, arhīvi, bibliotēkas, mākslas un kultūras centri vai telpas, teātri, operas nami, koncertzāles, arheoloģiskie objekti, pieminekļi, vēsturiskie objekti un celtnes, tradicionālās paražas un amatniecība, festivāli un izstādes, kā arī kultūras un mākslas izglītības pasākumi. Eiropas Komisija ir norādījusi, ka atsevišķas ar kultūru, kultūrvēsturiskā mantojuma saglabāšanu un dabas aizsardzību saistības darbības var būt organizētas nekomerciāli un tādejādi tās ir tādas, kurām nav saimnieciska rakstura, līdz ar to publiskais finansējums, kas tām piešķirts, var nebūt valsts atbalsts. Arī tad, ja no kultūras iestādes apmeklētājiem vai sabiedrībai pieejama kultūras vai kultūrvēsturiskā mantojuma saglabāšanas pasākuma dalībniekiem tiek prasīta samaksa, kas sedz tikai daļu no faktiskajām izmaksām, šim pasākumam tik un tā nav saimnieciska rakstura, jo šādu samaksu nevar uzskatīt par reālu atlīdzību par sniegto pakalpojumu. Turklāt Eiropas Komisija norāda, ka publiskais finansējums parastajiem papildpakalpojumiem, kurus sniedz saistībā ar kultūras un kultūrvēsturiskā mantojuma saglabāšanas nesaimnieciskajām darbībām (piemēram, veikalam, bāram vai maksas garderobei muzejā), parasti neietekmē tirdzniecību starp dalībvalstīm.Papildus Eiropas Komisija ir secinājusi, ka kultūras vai kultūrvēsturiskā mantojuma saglabāšanas pasākumiem, kuriem nav saimnieciska rakstura, nav jāveic novērtējums par to, vai iespējamais publiskais finansējums varētu ietekmēt tirdzniecību, savukārt kultūras pasākumi un subjekti, kuri veic saimniecisku darbību, diez vai pārvilinātu lietotājus vai apmeklētājus, kuri izmanto līdzīgu piedāvājumu citās dalībvalstīs. Eiropas Komisija uzskata, ka potenciāls ietekmēt tirdzniecību starp dalībvalstīm piemīt tikai finansējumam, kuru piešķir lielām un plaši pazīstamām kādas dalībvalsts kultūras iestādēm un pasākumiem, ko plaši reklamē ārpus to vietējā reģiona.Ņemot vērā iepriekš minēto un saskaņā ar Ministru kabineta 2015.gada 22.decembra sēdes protokollēmuma (prot. Nr.68 56.§) „Noteikumu projekts „Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs) prognozē un nosaka dividendēs izmaksājamo peļņas daļu, un veic maksājumus valsts budžetā par valsts kapitāla izmantošanu”” 3.1.punktā noteikto uzdevumu pagarināt atbalsta shēmas darbības ilgumu, Kultūras ministrija sadarbībā ar Finanšu ministrijas Komercdarbības kontroles departamentu sagatavoja apspriežu dokumentu izskatīšanai Eiropas Komisijā par valsts atbalsta nosacījumu piemērošanu kultūras nozarē un plānoto turpmāko rīcību atbalsta shēmas ietvaros. Pēc 2016.gada 21.novembrī notikušajām konsultācijām ar Eiropas Komisiju tika panākta vienošanās, ka atbalsta shēmas darbības ilgumu nav nepieciešams pagarināt, jo kultūras nozarei piešķirtais valsts budžeta finansējums kopumā nav uzskatāms par valsts atbalstu Līguma par Eiropas Savienības darbību 107.panta 1.punkta izpratnē, savukārt atsevišķi atbalsta projekti kultūras nozares ietvaros turpmāk tiks ieviesti atbilstoši Eiropas Komisijas regulas Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu nosacījumiem. Diskusijā Komisijas pārstāvji atsevišķi norādīja uz sniegto samaksu par kultūras pasākuma vai kultūrvēsturiskā mantojuma objekta apmeklējumu – ja no kultūras iestādes apmeklētājiem vai sabiedrībai pieejama kultūras vai kultūrvēsturiskā mantojuma saglabāšanas pasākuma dalībniekiem tiek prasīta samaksa, kas sedz tikai daļu no faktiskajām izmaksām, šim pasākumam nav saimnieciska rakstura, jo šādu samaksu nevar uzskatīt par reālu atlīdzību par sniegto pakalpojumu. Eiropas Komisijas ekspertu skaidrojumā „daļa no faktiskajām izmaksām” tiek uzskatīta ne vairāk kā 50 procenti no kopējiem kultūras pasākuma/aktivitātes organizēšanas izdevumiem, savukārt attiecībā uz pasākumiem, kur biļešu ieņēmumi vai apmeklētāju maksa pārsniedz 50 procentus no faktiskajām pasākuma izmaksām, valsts atbalsta nosacījumi jāsniedz saskaņā ar Eiropas Komisijas regulas Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu nosacījumiem 53.pantu. Lai kapitālsabiedrība spētu īstenot tās stratēģijā noteiktos mērķus, ir nepieciešams veikt regulārus ieguldījumus tehniskās un tehnoloģiskās darbības pilnveidošanā, līdz ar to Kultūras ministrija ierosina Ministru kabinetam pieņemt lēmumu, ar kuru atļaut kapitālsabiedrības stratēģijā atšķirīgu prognozējamo dividendēs izmaksājamo peļņas daļu 0 procentu apmērā no prognozētās tīrās peļņas. |
| 3. | Projekta izstrādē iesaistītās institūcijas | Kultūras ministrija, valsts sabiedrība ar ierobežotu atbildību „Latvijas Nacionālā opera un balets”. |
| 4. |  Cita informācija | Nav |

 *Anotācijas II, IV un VI sadaļa – Projekts šo jomu neskar.*

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|  **Rādītāji** | **2017.gads** |  Turpmākie trīs gadi (*euro*) |
| **2018.gads** | **2019.gads** | **2020.gads** |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam |  Izmaiņas salīdzinot ar kārtējo (2017) gadu |  Izmaiņas, salīdzinot ar kārtējo (2017) gadu |  Izmaiņas, salīdzinot ar kārtējo (2017) gadu |
|  1 |  2 |  3 |  4 |  5 |  6 |
|  1. Budžeta ieņēmumi: | 162 478 303 | -10 000 | 0 | 0 | 0 |
|  1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 162 478 303 | -10 000 | 0 | 0 | 0 |
|  1.2. valsts speciālais budžets | 0 | 0 | 0 | 0 | 0 |
|  1.3. pašvaldību budžets | 0 | 0 | 0 | 0 | 0 |
|  2. Budžeta izdevumi: | 0 | 0 | 0 | 0 | 0 |
|  2.1. valsts pamatbudžets | 0 | 0 | 0 | 0 | 0 |
|  2.2. valsts speciālais budžets |   0 | 0 | 0 | 0 | 0 |
|  2.3. pašvaldību budžets | 0 | 0 | 0 | 0 | 0 |
|  3. Finansiālā ietekme: | 162 478 303 | -10 000 | 0 | 0 | 0 |
|  3.1. valsts pamatbudžets | 162 478 303 | -10 000 | 0 | 0 | 0 |
|  3.2. speciālais budžets | 0 | 0 | 0 | 0 | 0 |
|  3.3. pašvaldību budžets | 0 | 0 | 0 | 0 | 0 |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) |  X |   0 | 0 | 0 | 0 |
|   0 | 0 | 0 | 0 |
|   0 | 0 | 0 | 0 |
|  5. Precizēta finansiālā ietekme: |  X |   0 | 0 | 0 | 0 |
|  5.1. valsts pamatbudžets |   0 | 0 | 0 | 0 |
|  5.2. speciālais budžets |   0 | 0 | 0 | 0 |
|  5.3. pašvaldību budžets |   0 | 0 | 0 | 0 |
|  6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  Projekts šo jomu neskar. |
|  6.1. detalizēts ieņēmumu aprēķins |
|  6.2. detalizēts izdevumu aprēķins |
|  7. Cita informācija | Saskaņā ar stratēģijas projektu „Valsts sabiedrības ar ierobežotu atbildību „Latvijas Nacionālā opera un balets” vidēja termiņa darbības stratēģija 2017. – 2021.gadam”, pieņemot lēmumu par atšķirīgu dividendēs izmaksājamo summu (nosakot 0 procentu likmi), valsts budžetā 6 gados kopā netiktu pārskaitīta summa 60 000 *euro* apmērā. Minētā summa paliktu kapitālsabiedrības rīcībā un tiktu novirzīta kapitālsabiedrībai deleģēto valsts pārvaldes uzdevumu kultūras jomā nodrošināšanas izdevumu segšanai, nepalielinot kapitālsabiedrībai nepieciešamo valsts budžeta dotāciju deleģēto valsts pārvaldes uzdevumu kultūras jomā īstenošanai.  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību |  Projekts šo jomu neskar. |
| 2. | Citas starptautiskās saistības |  Projekts šo jomu neskar. |
| 3. | Cita informācija |  Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums |  Projekts šo jomu neskar. |
| A | B | C | D |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav nepieciešams sniegt atsevišķu paziņojumu Eiropas Komisijā, jo atbalsts tiek sniegts valsts atbalsta programmas „Kultūra” ietvaros (Nr.SA.34462 (2012/N)). |
| Cita informācija | Nav |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. |  Cita informācija | Nav |

Kultūras ministre D.Melbārde

Vīza: Valsts sekretārs S.Voldiņš

Katajs, 67330327

Marcis.Katajs@km.gov.lv